Para outras páxinas con títulos homónimos véxase: Santa Cruz e Moeche (homónimos).

**Santa Cruz de Moeche** é unha parroquia que se localiza no concello de Moeche. Segundo o padrón municipal de 2018 ten 135 habitantes (60 homes, 75 mulleres) distribuídos en 24 entidades de poboación, o que supón unha diminución en relación ao ano 1999 cando tiña 195 habitantes. A poboación da parroquia está en continuo descenso, xa que aínda que hai algúns nacementos, son superados amplamente polas mortes.

Xeografía
---------

Santa Cruz de Moeche está situada na zona de Ferrolterra (provincia da Coruña). Linda coas parroquias de Labacengos e San Xurxo de Moeche, Moeche, e os concellos das Somozas e Cerdido. Encóntrase separada do concello das Somozas polo río Poulo, afluente do Río Grande de Xuvia, e que é comunmente coñecido como o río Cego.

Santa Cruz encóntrase maioritariamente cuberta de bosque excepto en zonas con alta concentración parcelaria, que se atopan cubertas de cultivos ou herba que se aproveita para o gando. A economía local céntrase basicamente na gandería e no aproveitamento forestal. Das antigas minas de cobre poden aínda atoparse as galerías subterráneas que foron creadas para a extracción do mineral e que agora están esgotadas.

Unha das galerías mineiras abandonadas.

Patrimonio
----------

Santa Cruz conta cunha igrexa de estilo barroco do século XV dedicada a Santo Antonio, no lugar do Retorno (esta igrexa conta ademais cun cruceiro da mesma época situado a escasos metros dela), cunha ermida do mesmo estilo dedicada a San Cibrao (recentemente restaurada) e un castro celta aínda sen escavar, no lugar do Castro.

Festas
------

A igrexa da parroquia.
En Santa Cruz celébranse tres festas:

* O Carme, o 16 de xullo na igrexa.
* O San Martiño o 11 de novembro, tamén na igrexa.
* O San Cibrao, na capela á que está adicado.

Estas festas son organizadas polos veciños, que achegan o capital para contratar a orquestra.

Galería de imaxes
-----------------

* A capela de San Cibrao, situada a poucos quilómetros da igrexa.A capela de San Cibrao, situada a poucos quilómetros da igrexa.
* Vista de lonxe do cruceiro.Vista de lonxe do cruceiro.
* Vista de cerca do cruceiro.Vista de cerca do cruceiro.
* Panorámica de Santa Cruz de Moeche (ao fondo pódense apreciar polígonos industriais e aeroxeradores pertencentes ao concello das Somozas).Panorámica de Santa Cruz de Moeche (ao fondo pódense apreciar polígonos industriais e aeroxeradores pertencentes ao concello das Somozas).

Lugares e parroquias
--------------------

### Lugares de Santa Cruz de Moeche

| Lugares da parroquia de Santa Cruz de Moeche no concello de Moeche (A Coruña) |  |
| --- | --- |
| Os Acivros | Albariza | Amosa | Aquelabanda | Belocoi | Cardal | Carracedo | Casanova | Casatellada | O Castro | Confurco | Ermida | Esabanda | A Lagoa | Loureiro | Panda | Porto da Pena | O Retorno | Senra | Soutullo | Suomonte | Tellado | O Vilar | Vilazanche |

### Parroquias de Moeche

| Galicia | Provincia da Coruña | Parroquias de Moeche |  |
| --- | --- |
| Abade (Santiago) | Labacengos (Santa María) | San Xoán de Moeche (San Xoán) | San Xurxo de Moeche (San Xurxo) | Santa Cruz de Moeche (Santa Cruz) |

Notas
-----

1. 1 2  DECRETO 189/2003, do 6 de febreiro, polo que se aproba o nomenclátor correspondente ás entidades de poboación da provincia da Coruña.

Véxase tamén
------------

### Outros artigos

* Lugares de Moeche

|  |  |
| --- | --- |
| Control de autoridades | 
* Wd: Q7205128
* código INE: 15049050000

 |